Uverejnenie oznámenia o schválení štandardnej zmeny špecifikácie výrobku v súvislosti s názvom v sektore vinohradníctva a vinárstva v zmysle článku 17 ods. 2 a 3 delegovaného nariadenia Komisie (EÚ) 2019/33

(2022/C 351/10)

Toto oznámenie sa uverejňuje v súlade s článkom 17 ods. 5 delegovaného nariadenia Komisie (EÚ) 2019/33 (1).

OZNÁMENIE O ŠTANDARDNEJ ZMENE, KTOROU SA MENÍ JEDNOTNÝ DOKUMENT

„Coteaux de Béziers“

PGI-FR-A1146-AM03

Dátum oznámenia: 7. 7. 2022

OPIS A DÔVODY SCHVÁLENEJ ZMENY

1. Oblasť v bezprostrednej blízkosti

V kapitole I bode 4 špecifikácie, ktorá sa týka zemepisných oblastí, v ktorých sa vykonávajú rôzne činnosti, sa bod 4.2, v ktorom sa vymedzuje oblasť v bezprostrednej blízkosti, preberá bez akejkoľvek zmeny do zoznamu obcí v súlade s úradným zemepisným kódexom, ktorý uznáva a stanovuje zoznam obcí podľa jednotlivých departementov na vnútroštátnej úrovni. Táto redakčná úprava umožňuje zosúladiť odkaz na oblasť v bezprostrednej blízkosti s verziou úradného zemepisného kódexu vydaného francúzskym štatistickým úradom INSEE platnou v roku 2021 a zabezpečiť právnu istotu jej vymedzenia.

Tento odkaz sa doplnil do jednotného dokumentu v bode „Ďalšie podmienky – oblasť v bezprostrednej blízkosti“.

2. Odrodová skladba

Kapitola I bod 4 špecifikácie CHZO „Coteaux de Béziers“ týkajúca sa odrodovej skladby:

— Doplnili sa tieto odrody: „Assyrtiko B, Bronner B, Cabernet blanc B, Carricante B, Fiano B, Floreal B, Johanniter B, Muscaris B, Saphira B, Sauvignac B, Solaris B, Soreli B, Souvigner gris B, Verdejo B, Voltis B, Agiorgitiko N, Artaban N, Cabernet cortis N, Calabrese N, Monarch N, Montepulciano N, Moschofilero Rs, Pinotin N, Primitivo N, Prior N, Roditis Rs, Saperavi N, Touriga nacional N, Vidoc N, Xinomavro N.“ Odrody uvedené v špecifikácii sú odolnejšie voči kryptogamickým chorobám, ale sú takisto lepšie prispôsobené zmene klímy. Tieto odrody sú v súlade s profilom vín s CHZO.

— Vypúšťajú sa tieto odrody, ktoré sa nevyskytujú vo vinohradoch s CHZO: „Aranel N, Clairette rose Rs, Jurançon noir N, Manseng noir N, Maréchal Foch N, Muscat à petits grains rouges Rg, Muscat à petits grains roses Rs, Savagnin rose Rs, Altesse B, Arriloba B, Aubin B, Aubin vert B, Auxerrois B, Jurançon blanc B, Melon B, Merlot blanc B, Mondeuse blanche B, Müller-Thurgau B, Muscadelle B, Muscat cendré B, Pinot blanc B.“ Tieto zmeny týkajúce sa odrodovej skladby boli zahrnuté do oddielu „Muštové odrody“ jednotného dokumentu.

3. Kontrolný orgán

V kapitole 3 špecifikácie výrobku s chráneným zemepisným označením „Coteaux de Béziers“ sa bod týkajúci sa kontrolného orgánu aktualizoval, bez zmien.

Táto aktualizácia sa netýka jednotného dokumentu.

JEDNOTNÝ DOKUMENT

1. Názov (názvy)

Coteaux de Béziers

2. Druh zemepisného označenia

CHZO – chránené zemepisné označenie

3. Kategórie vinohradníckych/vinárskych výrobkov

1. Víno

4. Opis vína (vín)

1. Červené vína s CHZO „Coteaux de Béziers“

STRUČNÝ OPIS

Chránené zemepisné označenie „Coteaux de Béziers“ je vyhradené pre tiché vína.

Červené vína sa vyrábajú hlavne z odrôd Grenache, Syrah, Merlot alebo Cabernet-Sauvignon, a to z jedinej odrody alebo zo skladby dvoch odrôd. Vyznačujú sa hlbokým rubínovočerveným až výrazným granátovým odtieňom s fialkastými odleskami. Rozširujú základné tóny červeného a čierneho ovocia, ktoré sa vyvíjajú do určitých jemných tónov mäty a sladkého drievka so štipkou korenia. Jemná chuť je zvýraznená hlavne vôňami červeného ovocia a na konci prechádza do vyváženej chute pevných tanínov a ovocnej guľatosti.

Pokiaľ ide o analytické kritériá iné než minimálny skutočný obsah alkoholu v obj. %, vína spĺňajú limity stanovené v právnych predpisoch EÚ.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 9 Minimálna celková kyslosť v miliekvivalentoch na liter Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter):

2. Ružové vína s CHZO „Coteaux de Béziers“

STRUČNÝ OPIS

Chránené zemepisné označenie „Coteaux de Béziers“ je vyhradené pre tiché vína.

Ružové vína sa vyrábajú hlavne z odrôd Cinsault, Grenache, Syrah, a to zo skladby dvoch odrôd alebo z jedinej odrody. Vyznačujú sa bledoružovým až lososovoružovým sfarbením. Vína sa vyznačujú jemnými a amylovými vôňami drobného červeného ovocia. Lahodná a zamatová chuť je vždy krásne guľatá, osviežujúca a lákavá.

Pokiaľ ide o analytické kritériá iné než minimálny skutočný obsah alkoholu v obj. %, vína spĺňajú limity stanovené v právnych predpisoch EÚ.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 9 Minimálna celková kyslosť Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter):

3. Biele vína s CHZO „Coteaux de Béziers“

STRUČNÝ OPIS

Chránené zemepisné označenie „Coteaux de Béziers“ je vyhradené pre tiché vína.

Biele vína, vyrábané z jednoodrodových alebo zmesových vín, sa vyrábajú hlavne z odrôd Chardonnay, Sauvignon, Viognier a Vermentino, ako aj z odrôd Marsanne alebo Grenache blanc. Vyznačujú sa zlatožltým kryštalickým odtieňom so zeleným odleskom. Tieto vína rozvíjajú prevažne vône exotického a citrusového ovocia. Ide o živé, vyvážené vína, ktoré v ústach vytvárajú sviežu chuť.

Pokiaľ ide o analytické kritériá iné než minimálny skutočný obsah alkoholu v obj. %, vína spĺňajú limity stanovené v právnych predpisoch EÚ.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 9 Minimálna celková kyslosť Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter):

5. Vinárske výrobné postupy

5.1. Osobitné enologické postupy

1. Osobitný enologický postup

Z hľadiska enologických postupov musia vína spĺňať požiadavky stanovené na úrovni Spoločenstva a v zákonníku poľnohospodárstva a morského rybolovu.

5.2. Maximálne výnosy

1. CHZO „Coteaux de Béziers“ 110 hektolitrov na hektár

6. Vymedzená zemepisná oblasť

Zber hrozna, vinifikácia a výroba vín s chráneným zemepisným označením „Coteaux de Béziers“ sa uskutočňujú na území týchto obcí departementu Hérault:

Bassan, Béziers [s výnimkou úsekov AI, AH, AK, AL, AM, AV, AW, AX, AY, AZ, BC, BD (ľavý breh rieky Lirou), BM, BN, BT, BV], Boujan-sur-Libron, Cers, Corneilhan, Lieuran-lès-Béziers, Lignan-sur-Orb, Pailhès, Portiragnes, Sauvian, Sérignan, Servian (úsek C1), Thézan-lès-Béziers (ľavý breh rieky Orb), Valras, Vendres (celá obec s výnimkou úseku BR), Vias, Villeneuve-lès-Béziers.

7. Muštová odroda (muštové odrody)

Agiorgitiko N

Alicante Henri Bouschet N

Alvarinho - Albariño

Aramon N

Aramon blanc B

Aramon gris G

Arinarnoa N

Artaban N

Arvine B - Petite Arvine

Assyrtiko B

Aubun N - Murescola

Bourboulenc B - Doucillon blanc

Bronner B

Cabernet blanc B

Cabernet cortis N

Cabernet franc N

Cabernet-Sauvignon N

Calabrese N

Caladoc N

Carignan N

Carignan blanc B

Carmenère N

Carricante

Chardonnay B

Chasan B

Chenanson N

Chenin B

Cinsaut N - Cinsault

Clairette B

Colombard B

Cot N - Malbec

Egiodola N

Fer N - Fer Servadou, Braucol, Mansois, Pinenc

Fiano

Floreal B

Gamay N

Ganson N

Gewurztraminer Rs

Grenache N

Grenache blanc B

Grenache gris G

Gros Manseng B

Johanniter B

Lledoner pelut N

Macabeu B - Macabeo

Marsanne B

Marselan N

Mauzac B

Mauzac rose Rs

Merlot N

Meunier N

Monarch N

Mondeuse N

Montepulciano

Morrastel N - Minustellu, Graciano

Moschofilero Rs

Mourvèdre N - Monastrell

Muscardin N

Muscaris B

Muscat d'Alexandrie B - Muscat, Moscato

Muscat de Hambourg N - Muscat, Moscato

Muscat à petits grains blancs B - Muscat, Moscato

Nielluccio N - Nielluciu

Négrette N

Parrellada B

Petit Manseng B

Petit Verdot N

Picardan B - Araignan

Pinot gris G

Pinot noir N

Pinotin N

Piquepoul blanc B

Piquepoul gris G

Piquepoul noir N

Plant droit N - Espanenc

Portan N

Primitivo N - Zinfandel

Prior N

Riesling B

Rivairenc N - Aspiran noir

Roditis Rs

Roussanne B

Saperavi N

Saphira B

Sauvignac

Sauvignon B - Sauvignon blanc

Sauvignon gris G - Fié gris

Sciaccarello N

Semillon B

Solaris B

Soreli B

Souvignier gris Rs

Sylvaner B

Syrah N - Shiraz

Tannat N

Tempranillo N

Terret blanc B

Terret gris G

Terret noir N

Touriga nacional N

Ugni blanc B

Verdejo B

Verdelho B

Vermentino B - Rolle

Vidoc N

Viognier B

Voltis B

Xinomavro N

8. Opis súvislostí

8.1. Špecifickosť zemepisnej oblasti

Zemepisná oblasť výroby CHZO „Coteaux de Béziers“ zahŕňa 17 obcí departementu Hérault, ku ktorým patrí aj mesto Béziers, ktoré tvorí jeho zemepisné centrum. Vinohrad sa nachádza prevažne medzi dvoma pobrežnými riekami, ktoré prúdia od výbežkov pohoria Cévennes až k Stredozemnému moru, riekou Libron, ktorá vytvorila charakteristickú krajinku s malými pahorkami pokrytými borovicovými lesmi, a riekou Orb, na ktorú je výhľad z katedrály v Béziers, symbolu loga CHZO.

Sliene a nánosy, ktoré pokrývajú severnú časť oblasti, sa vytvorili počas obdobia treťohôr (miocénna panva departementu Hérault). Na juhu oblasti prevládajú usadené nánosy z obdobia štvrtohôr, najmä v podobe terás z obdobia villafranchienu. Piesočnaté pôdy formované „corneilhanskými pieskami“ predstavujú veľké plochy vďaka výraznému geologickému útvaru, ktorý dosahuje hrúbku 40 m. Z tejto rozmanitosti pôdnych podmienok sa rodí potenciál na prispôsobenie sa pre širokú škálu odrôd viniča.

Oblasť výroby CHZO „Coteaux de Béziers“ využíva stredomorské podnebie vhodné na pestovanie viniča vďaka teplým a suchým letám a miernym zimám, s dvoma daždivými obdobiami na jeseň a na jar. Teploty sú počas celého vegetačného obdobia viniča dostatočné na to, aby zaručili dobré dozrievanie hrozna. V časti zemepisnej oblasti blízko mora má morský vietor počas veľmi horúceho obdobia zmierňujúci vplyv. Úhrn zrážok sa môže meniť od 400 mm do 800 mm v celej oblasti, čo si vyžaduje mimoriadnu pozornosť pri výbere odrôd podľa ich odolnosti voči suchu.

Táto zemepisná poloha tvorí medziriečny koridor, ktorý pozostáva z dobre odvodnených pôd vhodných na pestovanie viniča a ktorý sa otvára smerom k Stredozemnému moru a využíva mierne podnebie. Hospodársky a poľnohospodársky rozvoj regiónu Biterrois, obvod CHZO „Coteaux de Béziers“, je založený na prepojení pozemných a riečnych obchodných ciest.

8.2. Špecifickosť výrobku

Gréci a Rimania, Galovia a Katari vedeli udržiavať a rozširovať pestovanie viniča, ktorý sa v regióne vyskytuje od nepamäti. Vinohradnícke know-how získané stáročiami umožnilo výrobu škály červených, ružových a bielych vín, ale aj sladkých vín, ku ktorým patrí víno „Catharoise de Béziers“ (vyrobené z odrody Picardan, starého názvu odrody Cinsault), pričom nemožno zabudnúť na destiláty vyrobené z odrody Terret-Bourret. Tiché vína regiónu Biterrois zaznamenali skutočnú obnovu po kríze spôsobnej fyloxérou, ktorá len čiastočne zasiahla túto oblasť. Víno v Béziers zaznamenalo svoj rozmach v druhej polovici 19. storočia. Usadenie veľkých vlastníkov pôdy na pozemkoch s rozlohou niekoľkých desiatok hektárov, príliv pracovnej sily a železničné spojenie vytvorili z Béziers samozvanú „svetovú vinársku metropolu“.

Po roku 1950 nastáva obdobie poznačené úpadkom konzumácie vín. Vinári v regióne Languedoc preto vyvinuli značné úsilie, aby premenili vinohrady na produkciu s menšími výnosmi, ktorá by lepšie zodpovedala dopytu spotrebiteľov.

Výroba vidieckych vín, ktorá začala v sedemdesiatych rokoch 20. storočia, sa uznala dekrétom v roku 1982 a rýchlo sa rozvíjala. V súčasnosti sa výroba CHZO „Coteaux de Béziers“ rozdeľuje medzi 5 družstevných pivníc a 15 súkromných pivníc. Podľa osobného výberu každého výrobcu sa predaj CHZO „Coteaux de Béziers“ uskutočňuje v rôznych pomeroch medzi týmito dvoma druhmi vín:

— vína, ktoré sa vyrábajú zo zmesi tradičných odrôd regiónu, ako sú odrody Grenache, Carignan, Cinsault, Mourvèdre, ako aj so známymi odrodami pôvodom z iných vinárskych oblastí,

— takzvané „odrodové“ vína, ktoré sa vyrábajú z jedinej odrody vybratej hlavne spomedzi odrôd Merlot, Cabernet-Sauvignon, Syrah, Chardonnay, Sauvignon.

Vďaka prepracovanej skladbe týchto jednotlivých odrôd vyjadrujú vína vyrobené na stráňach obce Béziers všetky typické vlastnosti pôd vhodných na pestovanie viniča a výrobu červených, bielych a ružových vín. Časom dokazujú výrobcovia vín „Coteaux de Béziers“ svoju húževnatosť, aby kvalitnými výrobkami splnili potreby a požiadavky spotrebiteľov a obchodníkov. Z tejto húževnatosti sa v okolí Béziers rodí skutočná vinárska tradícia.

Červené vína sa vyznačujú vlastnosťami základných vôní s prevahou ovocných tónov. Taníny sú jemné a výnimočné, štruktúra môže byť ľahká alebo konzistentnejšia, vždy však sprevádzaná najmä koncovou guľatosťou, jemnosťou a bez nadmernej trpkosti.

Ružové vína ponúkajú výrazné svetloružové lososové sfarbenie. Ovocná vôňa, krásna guľatá chuť a osviežujúci účinok z nich robia atraktívny výrobok pre spotrebiteľov.

Biele vína rozširujú aj základné aromatické tóny s prevahou ovocia. Rovnováhu zabezpečuje dostatočná kyslosť prispôsobená koncentrácii vína, aby sa prejavila svieža chuť.

8.3. Príčinný vzťah medzi špecifickosťou zemepisnej oblasti a špecifickosťou výrobku

Už niekoľko desaťročí výrobcovia vína „Coteaux de Béziers“, členovia družstva alebo nezávislí vinohradníci, podporujú nový dynamický rozvoj.

Teplé a suché stredomorské podnebie spolu s pôdnym vplyvom dvoch pobrežných riek vymedzujúcich koridor, ktorý sa otvára smerom ku Stredozemnému moru, vytvárajú celok dobre odvodnených pôd vhodných na pestovanie rôznych odrôd, ktoré sa vyznačujú najmä svojou ovocnou chuťou.

Rieka Libron vytvorila charakteristickú krajinku s malými pahorkami pokrytými borovicovými lesmi („Soubergues“ v jazyku regiónu Languedoc), v ktorých sa skôr pestujú odrody pre červené vína, ale aj pre výrazné ružové vína. Naopak, rieka Orb, na ktorú je výhľad z katedrály v Béziers, symbolu loga CHZO, vytvárala po stáročia úrodnejšie pôdy vhodné na výrobu bielych vín a niektorých ľahkých červených vín.

Práve táto špecifická rozmanitosť pôdnych podmienok úplne vyjadruje potenciál odrôd a podporuje výraz vín vyznačujúcich sa vôňami, ktoré ponúkajú guľatosť a koncentráciu.

Výroba CHZO sa líši vyšším podielom ružových vín, takmer takým podielom, aký tvoria červené vína. Perspektívy trhu podporujú rozvoj výroby týchto lahodných ružových vín.

Obce v blízkosti Biterrois sú predovšetkým vinárske, pričom sú turizmus a slávnosti (pláže, kultúrne dedičstvo, slávnosti „féria“ v Béziers, a i.) spriaznenými činnosťami na zhodnotenie vín, ktoré sú starostlivo vyrobené a prepojené s územím, ako sú vína s CHZO „Coteaux de Béziers“. Pravidelný predaj veľkej časti výroby zahraničným zákazníkom (Benelux, Nemecko, Spojené kráľovstvo) svedčí o dobrom mene CHZO „Coteaux de Béziers“. Vinári sa zapájajú aj do organizácie miestnych slávností. Tieto činnosti sa podieľajú na vytváraní a udržiavaní dobrého mena a silnej súvislosti medzi vínom a spoločnosťou v regióne Biterrois.

Múzeum v Biterrois, založené v roku 1834 a ktoré prezentuje históriu a vývoj človeka v regióne Béziers, svedčí o neodlučiteľnej súvislosti medzi územím Biterrois a pestovaním viniča: veľká časť múzea je zasvätená viniču a vínu a životu mnohých debnárov a hrnčiarov, ktorí sa tu usadili (amfory, ktoré umožňujú výpravy vín do Ríma a provincií).

Táto súvislosť medzi cestovným ruchom a vinárskou činnosťou je pilierom povesti vín „Coteaux de Béziers“.

Vinič dáva regiónu život a podobne ako v minulosti aj dnes určuje jeho vývoj.

9. Ďalšie základné podmienky (balenie, označovanie, iné požiadavky)

Oblasť v bezprostrednej blízkosti

Právny rámec:

vnútroštátne právne predpisy

Druh ďalšej podmienky:

Výnimka pre výrobu vo vymedzenej zemepisnej oblasti

Opis podmienky:

Oblasť v bezprostrednej blízkosti vymedzená na základe výnimky pre vinifikáciu a výrobu vín s chráneným zemepisným označením „Coteaux de Béziers“ tvoria územia týchto obcí departementu Hérault na základe úradného zemepisného kódexu z roku 2021:

Abeilhan, Adissan, Agde, Agel, Aigne, Aigues-Vives, Les Aires, Alignan-du-Vent, Assignan, Aumes, Autignac, Azillanet, Babeau-Bouldoux, Beaufort, Bédarieux, Berlou, Bessan, Béziers (úseky AI, AH, AK, AL, AM, AV, AW, AX, AY, AZ, BC, BM, BN, BT, BV, a časť úseku BD na ľavom brehu rieky Lirou), Boisset, Cabrerolles, Cabrières, Cambon-et-Salvergues, Camplong, Capestang, Cassagnoles, Castanet-le-Haut, Castelnau-de-Guers, La Caunette, Causses-et-Veyran, Caussiniojouls, Caux, Cazedarnes, Cazouls-d'Hérault, Cazouls-lès-Béziers, Cébazan, Cessenon-sur-Orb, Cesseras, Colombières-sur-Orb, Colombiers, Combes, Coulobres, Courniou, Creissan, Cruzy, Espondeilhan, Faugères, Félines-Minervois, Ferrals-les-Montagnes, Ferrières-Poussarou, Florensac, Fontès, Fos, Fouzilhon, Fraisse-sur-Agout, Gabian, Graissessac, Hérépian, Lamalou-les-Bains, Laurens, Lespignan, Lézignan-la-Cèbe, Lieuran-Cabrières, La Livinière, Magalas, Maraussan, Margon, Marseillan, Maureilhan, Minerve, Mons, Montady, Montagnac, Montblanc, Montels, Montesquieu, Montouliers, Murviel-lès-Béziers, Neffiès, Nézignan-l'Évêque, Nissan-lez-Enserune, Nizas, Olargues, Olonzac, Oupia, Pardailhan, Péret, Pézenas, Pézènes-les-Mines, Pierrerue, Pinet, Poilhes, Pomérols, Le Poujol-sur-Orb, Pouzolles, Le Pradal, Prades-sur-Vernazobre, Prémian, Puimisson, Puissalicon, Puisserguier, Quarante, Rieussec, Riols, Roquebrun, Roquessels, Rosis, Roujan, Saint-Chinian, Saint-Étienne-d'Albagnan, Saint-Étienne-Estréchoux, Saint-Geniès-de-Varensal, Saint-Geniès-de-Fontedit, Saint-Gervais-sur-Mare, Saint-Jean-de-Minervois, Saint-Julien, Saint-Martin-de-l'Arçon, Saint-Nazaire-de-Ladarez, Saint-Pons-de-Thomières, Saint-Pons-de-Mauchiens, Saint-Thibéry, Saint-Vincent-d'Olargues, La Salvetat-sur-Agout, Servian (s výnimnkou úseku CI), Siran, Le Soulié, Taussac-la-Billière, Thézan-lès-Béziers (časti úsekov AR a AS, ktoré sa nachádzjú na pravom brehu rieky Orb), Tourbes, La Tour-sur-Orb, Usclas-d'Hérault, Vailhan, Valros, Vélieux, Vendres (úsek BR), Verreries-de-Moussans, Vieussan, Villemagne-l'Argentière, Villespassans.

Označovanie

Právny rámec:

vnútroštátne právne predpisy

Druh ďalšej podmienky:

dodatočné ustanovenia o označovaní

Opis podmienky:

Chránené zemepisné označenie „Coteaux de Béziers“ možno doplniť o názov jednej alebo viacerých odrôd viniča.

Chránené zemepisné označenie „Coteaux de Béziers“ možno doplniť o prívlastky „primeur“ alebo „nouveau“.

Ak sa na etikete namiesto slov „chránené zemepisné označenie“ uvádza tradičný pojem „Vin de pays“ (vidiecke víno), na etikete sa musí uvádzať logo CHZO Európskej únie.

Odkaz na špecifikáciu výrobku

https://info.agriculture.gouv.fr/gedei/site/bo-agri/document_administratif-5c95eaef-900f-4ec5-b542-c3e7389e557b

(1) Ú. v. ES L 9, 11.1.2019, s. 2.